June 2018 – Freedom Radio Nigeria
by Baraka Bashir	 June 28, 2018
Majlisar zartaswa ta amince da fitar da fiye da naira biliyan dari don gudanar da gyaran wasu tituna
Majalisar zartaswa ta kasa ta amince da a fitar da naira biliyan dari da casa’in da biyu da miliyan dari tara domin biyan ‘yan kwangila da za su gudanar da gyaran …
Gwamnonin kasar nan sun yi ganawar sirri a daren jiya a Abuja
Gwamnonin kasar nan sun yi wata ganawa a daren jiya a birnin tarayya Abuja wadda suka tattauna batutuwa da suka shafi mafi karancin albashi da rashin tsaro da ke addabar kasa …
Gwamnonin kasar nan sun yi wata ganawa a daren jiya a birnin tarayya Abuja wadda suka tattauna batutuwa da suka shafi mafi karancin albashi da rashin tsaro da ke addabar kasa da kuma wasu lamuran da ke alaka da ci gaban kasa.
Rahotanni sun ce ana saran gwamnonin za su kuma gana da shugaban hukumar aikawa da sakonnin ta kasa da kuma attorney Janar kuma kwamishinonin shari’a na jihohin kasar nan talatin da shida game da batun dagin kasa na bai daya.
Haka zalika yayin taron, za su kuma zanta kan rashin jituwa da ke abkuwa tsakanin bangaren majalisa da kuma na zartaswa.
Kungiyar kwadago ta kasa NLC dai, ta bukaci gwamnatin tarayya da ta amince da naira dubu sittin da shida a matsayin mafi karancin albashi ga ma’aikata, lamarin da kungiyar gwamnonin ke shakku kan hakan.
Kotu ta mallakawa gwamnatin tarayya wani fili mallakar tsohuwar ministar man fetur
Wata babbar kotun tarayya da ke Lagos ta ba da umarnin mallakawa gwamnatin tarayya wani fili da ke unguwar Lekki a jihar Lagos, mallakin tsohuwar ministar man fetur Diezani Allison Madueke …
Wata babbar kotun tarayya da ke Lagos ta ba da umarnin mallakawa gwamnatin tarayya wani fili da ke unguwar Lekki a jihar Lagos, mallakin tsohuwar ministar man fetur Diezani Allison Madueke na wucin gadi.
Filin mai lamba goma sha uku da ke rukunin gidajen Oniru Chieftaincy Private Family Estate a unguwar Lekki, an masa kudi akan naira miliyan dari uku da ashirin da biyar da dubu dari hudu.
Da yake ba da hukuncin alkalin kotun mai shari’a Babs Kuewumi, ya ce, hujjojin da hukumar EFCC ta gabatar gaban kotun ya gamsar da shi a don haka ya sanya shi daukar matakin mallakawa gwamnatin tarayya filin na wucin gadi.
Tun farko da ya ke mika bukatar mallakawa gwamnatin tarayya filin, lauyan hukumar EFCC Mr Anslem Ozioko, ya ce, suna da kwararan hujjoji da suka nuna cewa tsohuwar ministar ta sayi filin ne da kudaden haramun.
Alkalin kotun ya kuma bukaci duk wani da ke ikirarin cewa filin mallakin sa ne, da ya kawo hujjojin hakan cikin sati biyu.
by Auwal Hassan Fagge	 June 28, 2018
gwamnonin najeriya sun yi wata ganawa a abuja kan mafi karancin albashi
Rahotanni sun ce ana saran gwamnonin za su kuma gana da shugaban hukumar aikawa da sakonnin ta kasa da kuma attorney Janar kuma kwamishinan shari’a game da batun dagin kasa na bai daya.
by Baraka Bashir	 June 27, 2018
Hukumar JAMB ta ce kaso ashirin da biyar cikin dari ne suka samu nassara a jarabawarsu
Hukumar JAMB da ke shirya jarabawar shiga manyan makarantun gaba da sakandare ta kasa, ta ce; kasa da kaso ashirin da biyar cikin dari na dalibai da suka rubuta jarabawar UTME …
Hukumar JAMB da ke shirya jarabawar shiga manyan makarantun gaba da sakandare ta kasa, ta ce; kasa da kaso ashirin da biyar cikin dari na dalibai da suka rubuta jarabawar UTME a cikin wannan shekara ne kawai suka samu sakamako mai kyau.
Shugaban hukumar farfesa Ishaq Oloyede ne ya bayyana hakan, yayin wani taron tsara manufofin aiki wanda ya gudana a jihar Osun a jiya Talata.
Ya ce, dalibai miliyan daya da dubu dari shida uku da dari daya da tamanin da daya ne suka rubuta jarabawar yayin da dubu dari hudu da goma sha hudu da dari shida da casa’in da shida ne suka samu sakamakon maki sama da dari biyu.
Shugaba Buhari ya bukaci zaman lafiya a jihar Filato
Shugaban kasa Muhammadu Buhari ya yi kira ga al’ummar jihar Filato da su zauna da juna lafiya. Muhammadu Buhari ya bayyana hakan ne lokacin da yake ganawa da shugabannin kabilu …
Shugaban kasa Muhammadu Buhari ya yi kira ga al’ummar jihar Filato da su zauna da juna lafiya.
Muhammadu Buhari ya bayyana hakan ne lokacin da yake ganawa da shugabannin kabilu dana addinai jiya a gidan gwamnatin jihar ta Filato da ke garin Jos yayin wata ziyarar jaje da ya kai game da kashe-kashen da ke wakana a jihar a baya-bayan nan.
Ya ce jami’an tsaro ba za su gajiya ba har sai sun tabbatar da cewa dukkannin wadanda ke da hannu cikin kashe-kashen da ke wakana a jihar ta Filato dama kasa baki daya an gurfanar da su gaban kuliya.
Da yake gabatar da nasa jawabi gwamnan jihar Filato Simon Lalong, ya bukaci gwamnatin tarayya da ta kawo musu dauki don magance matsalar tsaro a jihar.
Rahotanni sun ce daya daga cikin shugabannin kabilun Birom da ke wajen taron ya bayyana cewa, suna zargin cewa maharan bakin haure ne ba ‘yan kasar nan bane.
by Baraka Bashir	 June 26, 2018
Dantakarar gwamnan Ekiti ya shigar da kara Kayode Fayemi gaban kotu
Dantakarar gwamnan jihar Ekiti a jam’iyya APC Segun Oni ya shigar da wata kara gaban babbar kotun tarayya da ke Abuja inda yake kalubalantar tsayar da Kayode Fayemi a matsayin dan …
Dantakarar gwamnan jihar Ekiti a jam’iyya APC Segun Oni ya shigar da wata kara gaban babbar kotun tarayya da ke Abuja inda yake kalubalantar tsayar da Kayode Fayemi a matsayin dan takarar jam’iyyar APC da ta tsayar a zaben ranar 14 ga watan Yuli mai zuwa.
Oni ya shigar da wannan karar ne gaban babbar kotun tarayyar ta hannun lauyansa Gani Faniyi.
Kayode Fayemi wanda ya samu kuri’u 941 a zaben fidda gwani da jam’iyyar APC ta gabatar a ranar 12 ga watan Mayun da ya gabata ya samu nasara ne akan Oni wanda ya samu kuri’u 460.
Sai dai Oni ya bukaci kotu da ta tabbatar masa cewar ko ya halarta Fayemi ya tsaya takarar, duk da cewa a lokacin da a aka gudanar da zaben bai yi murabus daga kan mukamin sa na minista ba ko kuma aka sin haka.
Haka kuma ya bukaci kotun da ta tabbatar masa cewar ko bashi takarar ya sabawa kundin tsarin mulkin kasa da kuma tsarin da jam’iyyar ta APC ke tafiya a kai.
Tsohon gwamna Kano Rabiu Kwankwaso ya kai wa gwamnan jihar Ekiti ziyara
Tsohon gwamnan jihar Kano Rabi’u Musa Kwankwaso ya kai wa gwamnan jihar Ekiti Ayodele Fayose ziyarar bangirma, inda ya bukaci da a gudanar da zabe na gaskiya da adalci a zaben …
Tsohon gwamnan jihar Kano Rabi’u Musa Kwankwaso ya kai wa gwamnan jihar Ekiti Ayodele Fayose ziyarar bangirma, inda ya bukaci da a gudanar da zabe na gaskiya da adalci a zaben gwamnan jihar da za a gudanar a ranar 14 ga watan Yuli.
Rabi’u Musa Kwankwaso ya kuma koka kan yadda gwamnatin tarayya ta kasa shawo kan kashe kashen da ke faruwa a jihar Filato da wasu sassan kasar nan.
Rabi’u Kwankwaso wada mamba ne a cikin kungiyar yan sabuwar PDP da suka koma APC ya kai ziyara jihar ne domin ganawa da al’ummar Hausa Fulani da ke jihar ta Ekiti domin yin kira a gare su da su zauna lafiya da wadanda suke tare da su.
A baya bayan nan dai rahotannin sun yi nuni da cewa Rabi’u Musa Kwankwaso bai halarci babban taron jam’iyyar APC ba da ya gudana a yan kwanakin nan sakamakon bambancin fahimta.
Koda aka tambayi Kwankwaso ko yana da niyyar komawa jam’iyyar PDP ne sai ya ce matakin sa na gaba ya ta’allaka ne da matakin da kungiyar su ta Sababbin yan PDP a jam’iyyar ta APC suka yanke.
Da ya ke maida na sa jawabin gwamnan jihar ta Ekiti Ayodele Fayose ya godewa sanatan inda ya ce zaman lafiya na da matukar muhimmanci ga cigaban kowacce kasa, inda shima ya zargi gwamnatin tarayya da kasa wanzar da zaman lafiya.
Shugaba Buhari ya bada umarnin sauya mafi yawan jami’an yan sanda Zamfara aiki
Shugaban kasa Muhammadu Buhari ya bada umarnin da a yiwa mafi yawa daga cikin jami’an yan sandan jihar Zamfara sauyin wuraren aiki a wani bangare na magance ayyukan yan ta’adda da …
Shugaban kasa Muhammadu Buhari ya bada umarnin da a yiwa mafi yawa daga cikin jami’an yan sandan jihar Zamfara sauyin wuraren aiki a wani bangare na magance ayyukan yan ta’adda da ke addabar jihar ta Zamfara.
Shugaban kasar ya bayyana hakan ne yayin da wakilai da ga majalisar kolin shari’ar addinin musulunci suka kai masa ziyarar a fadar sa da ke Aso Villa a jiya Litinin.
Shugaban kasar ya kuma nuna damuwar a wani bangare na maida martani kan kashe-kashen da ake yi da kuma tada tarzoma a wasu bangarorin kasar nan.
Rahotanni sun yi nuni da cewa a yanzu haka jihar Zamfara na fama da rikicin satar shanu da kuma satar mutane a yan kwanakin nan.
A yanzu haka dai yan ta’adda da masu dauke da makamai sun tayar da hankulan al’ummar jihar cikin yan watannin da suka gabata, biyo bayan kisan wadanda basu jiba basu gani ba da kuma kone gidaje da dama.